ผู้สนับสนุน.. RHYTHM จุดลงตัวของ ทำเล และราคา
“ถ้าจะเลือกซื้อคอนโดหนึ่งห้อง เราจะพิจารณาปัจจัยอะไรเป็นสำคัญ” คำตอบของหลายคนก็คงจะมี ทำเลที่ตั้ง ราคา ส่วนกลาง หรือแม้แต่อัตราค่าเช่า แต่รู้หรือไม่ว่ายังมีอีกปัจจัยที่สำคัญ  ปัจจัยนั้นคืออะไร ลงทุนแมนจะเล่าให้ฟัง
11 มี.ค. 2562

ผู้สนับสนุน..
RHYTHM จุดลงตัวของ ทำเล และราคา / โดย ลงทุนแมน
“ถ้าจะเลือกซื้อคอนโดหนึ่งห้อง
เราจะพิจารณาปัจจัยอะไรเป็นสำคัญ”
คำตอบของหลายคนก็คงจะมี
ทำเลที่ตั้ง ราคา ส่วนกลาง หรือแม้แต่อัตราค่าเช่า
แต่รู้หรือไม่ว่ายังมีอีกปัจจัยที่สำคัญ
ปัจจัยนั้นคืออะไร ลงทุนแมนจะเล่าให้ฟัง
ปัจจัยที่สำคัญที่หลายคนให้ความสนใจ นอกจาก ที่ตั้ง ราคา สิ่งอำนวยความสะดวกต่างๆ
ก็จะเป็น ชื่อของผู้พัฒนาโครงการอสังหาริมทรัพย์
เพราะถ้าโครงการนั้นมีบริษัทที่มีชื่อเสียงเข้ามาเป็นผู้พัฒนา ก็จะส่งผลให้เรามีความเชื่อมั่นในโครงการนั้นมากขึ้น ทั้งเรื่องการบริหาร การจัดการ
โครงการที่มีแบรนด์ ยังช่วยทำให้เราสามารถปล่อยเช่า หรือ ซื้อขายเพื่อลงทุนได้คล่องกว่า
ซึ่งหนึ่งในบริษัทที่มีชื่อเสียงด้านอสังหาริมทรัพย์ของประเทศไทยก็คือ บริษัท เอพี (ไทยแลนด์) จำกัด (มหาชน) หรือ AP
AP เป็นบริษัทพัฒนาอสังหาริมทรัพย์ที่มีความเชี่ยวชาญมายาวนาน ทั้ง บ้านเดี่ยว และคอนโดมิเนียม โดยมีแบรนด์ที่อยู่ภายใต้บริษัทตอบโจทย์ความต้องการของทุกกลุ่ม
และแบรนด์ที่เราคุ้นเคยกันดี หนึ่งในนั้นก็คือ RHYTHM
RHYTHM เป็นแบรนด์ระดับบนในราคาที่เอื้อมถึง และถือว่าเป็นแบรนด์ที่มีความเชี่ยวชาญในย่านสุขุมวิท
โดย RHYTHM ได้เปิดตัวโครงการในย่านสุขุมวิทหลายโครงการ ทั้ง RHYTHM เอกมัย, RHYTHM สุขุมวิท 42, RHYTHM สุขุมวิท 36-38, และ RHYTHM สุขุมวิท 44/1
จากข้อมูลของ AP เมื่อดูจากราคาเปิดตัวแต่ละโครงการเทียบกับราคาปัจจุบัน พบว่า
ราคาเปิดตัวของโครงการ RHYTHM เอกมัย อยู่ที่ 190,000 บาทต่อตารางเมตร
แต่ราคาปัจจุบันอยู่ที่ประมาณ 220,000 บาทต่อตารางเมตร
ราคาเปิดตัวของโครงการ RHYTHM สุขุมวิท 42 อยู่ที่ 170,000 บาทต่อตารางเมตร
แต่ราคาปัจจุบันอยู่ที่ประมาณ 212,000 บาทต่อตารางเมตร
ราคาเปิดตัวของโครงการ RHYTHM สุขุมวิท 36-38 อยู่ที่ 171,000 บาทต่อตารางเมตร
แต่ราคาปัจจุบันอยู่ที่ประมาณ 199,000 บาทต่อตารางเมตร
ราคาเปิดตัวของโครงการ RHYTHM สุขุมวิท 44/1 อยู่ที่ 136,000 บาทต่อตารางเมตร
แต่ราคาปัจจุบันอยู่ที่ประมาณ 181,000 บาทต่อตารางเมตร
จากข้อมูลดังกล่าว จะเห็นได้ว่า แบรนด์ RHYTHM ประสบความสำเร็จในการพัฒนาโครงการในย่านสุขุมวิทเป็นอย่างดี โดยเฉพาะทำเลบริเวณ ทองหล่อ และ เอกมัย
และถ้าให้เจาะลึกว่าทำเลไหนน่าสนใจในเวลานี้ หนึ่งในนั้นก็คือ “เอกมัย”
เนื่องจากที่ดินซึ่งอยู่บนย่านเอกมัย มีพื้นที่จำกัด และเป็นราคาที่เอื้อมถึงกว่าที่ดินในย่านทองหล่อ ทั้งที่ทำเลอยู่ห่างกันไม่มาก
เมื่อดูจากราคาประเมินที่ดินในพื้นที่เอกมัย (สุขุมวิท 63) จากกรมธนารักษ์ พบว่า
ปี 2551 - 2554 ราคาประเมินที่ดิน 140,000 - 170,000 บาทต่อตารางวา
ปี 2555 - 2558 ราคาประเมินที่ดิน 250,000 - 300,000 บาทต่อตารางวา
ปี 2559 - 2562 ราคาประเมินที่ดิน 280,000 - 350,000 บาทต่อตารางวา
หรือเรียกได้ว่า 12 ปีที่ผ่านมาพื้นที่เอกมัยมีราคาเติบโตเฉลี่ยต่อปีสูงถึง 6.79%
และข้อมูลนี้ ก็สอดคล้องกับข้อมูลจาก Baania ในด้านผลตอบแทนจากการลงทุนปล่อยเช่าในปี 2556 - 2561 คือ
คอนโด 1 ห้องนอน สามารถปล่อยเช่าได้ผลตอบแทนประมาณ 6.56%
คอนโด 2 ห้องนอน สามารถปล่อยเช่าได้ผลตอบแทนประมาณ 5.61%
และด้วยความที่ RHYTHM มีประสบการณ์การสร้างคอนโดในย่านเอกมัยมาก่อน เลยทำให้รู้ถึงความต้องการที่แท้จริง โดยมีทั้งหมด 3 ข้อหลักๆ คือ
1. ความต้องการในพื้นที่เอกมัยมีเป็นจำนวนมาก
2. คนต้องการขนาดห้องที่ใหญ่ ให้อารมณ์เหมือนอยู่บ้าน
3. คนต้องการความเป็นส่วนตัว หลีกหนีจากความวุ่นวาย
ทั้งหมดนี้ AP จึงได้ตัดสินใจสร้างโครงการใหม่ นั่นก็คือ RHYTHM Ekkamai Estate เพื่อตอบโจทย์ความต้องการ
โดยยึดหลักสำคัญ คือ คอนโดที่ให้ความรู้สึกเหมือนอยู่บ้าน
เริ่มจากจำนวนยูนิตของโครงการ RHYTHM Ekkamai Estate มี 303 ยูนิต 32 ชั้น
ซึ่งถือว่าเป็นโครงการใหญ่ที่มียูนิตน้อย มีความเป็นส่วนตัว ไม่พลุกพล่าน เมื่อเทียบกับคอนโดทั่วไป
ขนาดห้องเริ่มต้น คือ 1 ห้องนอน ขนาด 35 ตารางเมตร หน้ากว้างทุกยูนิต
นั่นก็หมายความว่า โครงการนี้ไม่มีห้องสตูดิโอ ที่เป็นการซอยห้องเล็กๆ จำนวนมากเหมือนโครงการอื่น
และ เมื่อมีจำนวนยูนิตที่น้อย เราก็จะสามารถใช้สิ่งอำนวยความสะดวกส่วนกลางไม่ว่าจะเป็นสระว่ายน้ำ หรือ ฟิตเนส ได้สะดวกสบายยิ่งขึ้น
ยิ่งไปกว่านั้น ที่ตั้งของโครงการอยู่ใกล้กับ เอกมัยซอย 5 ที่เชื่อมต่อกับ ทองหล่อซอย 10 ซึ่งสามารถเข้าถึงสถานที่สำคัญต่างๆ ในย่านนี้ได้อย่างสะดวก
โดย RHYTHM Ekkamai Estate มีราคาเริ่มต้นอยู่ที่ 185,000 บาทต่อตารางเมตร ซึ่งถือว่าเป็นราคาที่สนใจในย่านนี้ เพราะปัจจุบันราคาเฉลี่ยต่อตารางเมตรในย่านเอกมัยจะอยู่ที่ 200,000 บาท
และราคาเฉลี่ยต่อตารางเมตรในย่านทองหล่อจะสูงถึง 300,000 บาท
ด้วยข้อมูลของ แบรนด์ ทำเล และ ราคาประกอบกัน กลายเป็นเหตุผลว่าทำไม โครงการ RHYTHM Ekkamai Estate จึงเป็นหนึ่งในโครงการที่น่าสนใจในเวลานี้..